Read in English . It-Teatru Manoel iddiżassoċja ruħu mill-kummenti li għamel id-direttur Mario Philip Azzopardi fil-konfront tal-Membru Parlamentari Ewropew Roberta Metsola, meta għajjarha traditura. Permezz ta' post fuq Facebook, Metsola rreaġixxiet għall-messaġġ ta' Azzopardi, li kien serva bħala direttur artistiku għall-V18 u użat il-messaġġ tiegħu biex tinkoraġġixxi liż-żgħażagħ biex ma jaqtgħux qalbhom milli joħorġu għall-politika. Azzopardi ddeskriva lil Metsola bħala persuna "marida" u qal li "pajjiżha jobgħodha". Bosta ma qablux mal-kummenti ta' Azzopardi, fosthom is-Segretarju Parlamentari Rosianne Cutajar, li qalet li filwaqt li ftit taqbel ma' Metsola, sostniet li li wieħed jgħajjar u jħajjar lil ħaddieħor jobgħod mhux aċċettabbli għaliha. Sejħet l-aġir ta' Azzopardi diżgustanti. Min-naħa tiegħu, il-Ministru għall-Kultura José Herrera, mingħajr ma semma s-suġġett fuqiex kien qed jitkellem, ilbieraħ kiteb fuq Twitter li l-ebda messaġġ li jinstiga l-mibegħda ma jista' jkun tollerat fis-soċjetà, irrispettivament minn min jagħmel il-kumment u fil-konfront ta' min. Although I firmly advocate in favour of #freedom of #expression and #speech , any comments or criticism made in a manner that instigates #hate cannot be tolerated in our society. This is irrespective of who, when, how and where such statements are made. — José Herrera (@JoseHerreraMP) April 28, 2020 L-attur Philip Leone Ganado lbieraħ kiteb email lit-Teatru Manoel, li sikwit jikkollabora mad-direttur Mario Philip Azzopardi, u talbu jieħu pożizzjoni ċara fuq il-kwistjoni. Leone Ganado xerred dan l-email fuq Facebook u ħeġġeġ lil oħrajn biex jagħmlu l-istess. Għadd ta' persuni involuti fix-xena teatrali Maltija għamlu bħalu u kitbu lid-Direttur tat-Teatru Manoel Kenneth Zammit Tabona sabiex jikkjarifika l-pożizzjoni tat-Teatru fuq il-każ. I've just written to Kenneth Zammit Tabona, artistic director of the Manoel Theatre, asking him to clarify his position... Posted by Philip Leone-Ganado on Tuesday, April 28, 2020 Ftit wara, it-Teatru kiteb fuq il-paġna tiegħu ta' Facebook li jiddiżassoċja ruħu minn dawn il-kummenti. Qal li l-kummenti ta' Azzopardi ma kinux juru dinjità u ma jirriflettux il-qagħda tat-teatru nazzjonali Malti. Bosta rreaġixxew għal dan billi staqsew lit-Teatru jekk hux beħsiebu jibqa' jikkollabora ma' Azzopardi u mal-kumpanija tiegħu, Staġun Teatru Malti, li huwa fost l-aktar kollaboraturi frekwenti tat-teatru. With reference to the comments made by Mr Mario Philip Azzopardi currently being reported in the media and the spate of... Posted by Teatru Manoel on Tuesday, April 28, 2020 Qalb attakki personali Metsola tibqa' tħeġġeġ liż-żgħażagħ jidħlu fil-politika .td_uid_3_5ee4db0405e22_rand.td-a-rec-img{text-align:left}.td_uid_3_5ee4db0405e22_rand.td-a-rec-img img{margin:0 auto 0 0}